**Referat fra formandsmøde i distrikt 8 den 18. november 2021**

Formanden bød velkommen og gav ordet til dagens dirigent, Dorete Olsen.

Herefter diverse orienteringer:

Hans Christian Rasmussen omtalte de forskellige temadage og møder fra efteråret, herunder seminaret den 26. og 27. oktober for alle distriktsformænd og næstformænd. Hovedemnerne var koordinatorernes rolle med udgangspunkt i vedtægternes §12 samt distrikternes rolle.

Birger Rasmussen omtalte Ældre Sagens strategi, hvordan får vi indflydelse på strategien? Det kunne være ved dialogmøder om dette emne.

Coda-afgiften: Husk selv at sørge for denne betaling ved arrangementer med flere end 150 deltagere.

Bente Pedersen mindede om, at vi skal huske at modtage nye frivillige på en måde, så de føler sig velkomne fra starten. Nye materialer til ”Træn dig glad” bliver uddelt på delegeretmødet. Fremover kan materialer bestilles via Frivilligshoppen.

IT: Tonny Nielsen omtalte temadagen den 29. oktober med 95 personer fra i alt 28 lokalafdelinger. Kommende emne vil være: ”Hvordan kommer vi i gang efter Corona?” 95 deltagere.

Motion: Merete Hansen omtalte temadagen den 15. november med 69 deltagere, hvor der efter et tidligere ønske var oplæg fra ekstern foredragsholder. Modellen med at samle både distrikt 7 og 8 til samme møde var ikke en succes, da mange mente, det gav for lang transporttid.

Social-humanitær: Grethe Hansen har afholdt temadag med deltagelse af en hospitalsklovn samt David Vincent fra Ældre Sagen, som havde et fint indlæg om ensomhed.

Ældrepolitik: Jan Munk opfordrede til, at flere afdelinger kommer med i netværket for de ældrepolitiske frivillige. Der vil blive indbudt til temadage til foråret.

Næste punkt var drøftelse af materialet til delegeretmødet.

Vi havde en debat om forslaget til en ændring af befordringsgodtgørelsen – distriktet har ikke en fælles holdning til forslaget.

Lise Bjerglund fra Ringsted stiller op til Landsbestyrelsen og holdt sin præsentationstale for de fremmødte.

Andre emner.

Ad-hoc udvalg: Hvordan finder man deltagerne? Sekretariatet kommer med flere forslag til Landsbestyrelsen, som derefter inviterer. Har man ønske om at deltage i de kommende Ad-hoc udvalg, så meld det ind til Sekretariatet.

Bjørn Andersen efterlyste retningslinjer for, hvad vi må skrive i vores nyhedsbreve.

Hvad bruger vi distriktet til? Her blev nævnt og debatteret:

Formidling af netværk.

Det er positivt med et debatforum.

Hvad kan vi i distriktet, og ved ”man” det?

Hvad har lokalafdelingerne brug for?

I forbindelse med at Region Sjælland har forslag t, il en frivillig politik, blev frivilliges rolle drøftet. Formanden foreslog at det blev taget op i foråret som en temadag – evt. arrangeret af koordinatorerne for ældrepolitik og det socialhumanitære.

IT frivillige og motionsfrivillige vil gerne besøge de enkelte lokalafdelinger, og det vil ledelsen i distriktet også gerne.

Hvad har lokalafdelingerne planlagt at bruge de 22 millioner til?

Spisninger, biografture, teaterture, koncerter, bedsteforældre/børnebørn udflugter, julearrangementer, udflugter for demenscaféer, tur med overnatninger, tur for kørestolsbrugere.

Herefter sagde Hans Christian Rasmussen tak for en dag, hvor der havde været en livlig og konstruktiv debat om mange emner, en udbytterig dag for os alle.